नई दिल्ली। आज दिल्ली सर्राफा बाजार में सोना 175 रुपए मजबूत होकर 31,625 रुपए प्रति 10 ग्राम पर पहुंच गया। हालांकि, औद्योगिक इकाइयों एवं सिक्का निर्माताओं की मांग कमजोर रहने से चांदी 40 रुपए गिरकर 37,910 रुपए प्रति किलोग्राम रह गई। स्थानीय आभूषण निर्माताओं की मांग आने से सोने में सुधार हुआ है। हालांकि, अमेरिका-चीन व्यापार युद्ध के आगे खिंचने की आशंका के चलते निवेशकों के सर्राफा बाजार से दूरी बनाए रखने के कारण विदेशी बाजारों में जारी नरमी ने सोने की कीमतों में वृद्धि पर लगाम लगाया। वैश्विक स्तर पर सिंगापुर में सोना 0.21 फीसदी गिरकर 1,195.60 डॉलर प्रति औंस रह गया।